Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII. 17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8806

b) a pályaorientáció, a szakmai előkészítő, szakmai alapozó oktatás kerettantervi programjai, illetve ezek követelményei Kerettantervi ajánlatok a Pályaorientáció, szakmai előkészítés, szakmai alapozó oktatáshoz: A KÉK szakiskolai programjában mind a négy szakterület – a humán, a műszaki, a gazdaságiszolgáltatási és agrár – számára készítettünk kerettantervi ajánlásokat a 9–10. évfolyam számára. Közülük a leggazdagabb kínálattal a humán szakterület rendelkezik, mely felöleli szinte az összes idetartozó szakmacsoportot (egészségügy, szociális szolgáltatás, oktatás, művészet, egyéb szolgáltatások). Az elkészített óratervi ajánlat részletesen tartalmazza a pályaorientáció, szakmai előkészítő, szakmai alapozó oktatás tantárgyi rendszerét, javasolt időkeretét, a tantárgyak pedig a célmeghatározás mellett a tematikus tananyagot, a tanulási programot, a teljesítményt (minimális, optimális), a tanév végi követelményeket, a tanuláselsajátítás, az ellenőrzés és az értékelés módszereit is. Mindezzel segítséget kívánunk adni azoknak a szakiskoláknak, akik a KÉK-et választják helyi tanterveik elkészítéséhez, mely több módon történhet: egyrészt az oktatni kívánt szakterületen belül a szakmacsoportnak megfelelő kerettantervet kiválasztva készíti el az iskola saját helyi tantervét a pályaorientáció, szakmai előkészítő, szakmai alapozó oktatásra, vagy a kiválasztott szakterületre ajánlott kerettantervek együttes felhasználásával készíti el az iskola helyi tantervét erre a területre. Végezetül megoldás lehet az is, ha az adaptáló iskola a bemutatott kerettantervek mintájára önállóan készíti el helyi tantervét, melyhez felhasználja az intézmény e területen szerzett korábbi tapasztalatait, eredményeit.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes